
gedieht ; das Ute 1 292, das Illte wohl bald darauf in gleichem geiste 
und in gleicher form, die nun folgende zeit kehrt die Zielpunkte 
der satire auf die feinde des niederen adels, auf die höherstehenden 
dienstmannen, und auf die bauen), die in den ritterstand einzudrin- 
gen suchten; das bündniss dieser beiden parteien wird VIII, 91 1 aus- 
drücklich ausgesprochen, ihnen gegenüber schliefst sich der dichter 
enger an herzog Albrecht an. so in seiner darstellung der Verschwö- 
rung der vier landherren IV. im eingange sagt er, er habe den 
knappen entlafsen, weil er in ruhe leben wolle; aber er treffe ihn 
noch zuweilen, das gedieht ist nach 1295 verfafst. darauf mufs 
man nun wohl XV folgen lafsen, die beschreibung von der belage- 
rung Wiens 1291, in welcher besonders das benehmen der höheren 
dienstmannen, ihre kargheit gegen die ritter v. 191 getadelt wird, 
allerdings ist für diese annähme bedenklich dafs die Schilderung des 
friede nsschlufses über das thema hinausführt; man mufs etwa an- 
nehmen dafs der dichter nur in der erzähiung der begebenheit bis 
zu ende einen abschlufs fand. VIII ist nach 1298 gedichtet: da ist 
der knecht wieder beim ritter. ist uns vielleicht ein gedieht verloren 
in welchem die wiederaufnähme erzählt war? oder hat der dichter 
in dem erfolge könig Albfechts veranlafsung gefunden seine alte 
dichtart mit ihrer besonderen einkleidung wieder hervorzuziehen? 
am schlufse giebt der ritter dem knappen schon zu verstehn wie 
unzufrieden er mit seinem einreden ist, und dies führt im IX n zum 
brache; der dichter, sechzigjäbrig, will nichts mehr von dem kecken 
barschen wifsen. im Xn, einem. gebete an Maria, bereut er seine 
reden noch besonders, weifs sich aber wohl zu entschuldigen v. 67. 
Beide gedichte , IX und X, haben die eigenheit die absätze mit 
3 Zeilen zu beschliefsen. XI und XII reihen sich in ihren religiösen 
gedanken wohl an; doch könnten sie allerdings auch früher gedich- 
tet sein, auf jeden fall ist aber die annähme dafs IX vor 1291 ge- 
dichtet sei hinfällig; der dichter hätte dann auch gerade einige sei- 
ner kecksten Satiren (II. III.) nach dem sechzigsten jähre gedichtet. 

Heidelberg. ERNST MARTIN. 

OSWALT. 

Von sand Oswolds leben. 

Do man zalt nach Cristus gepurd suben hundert jar zu dersel- 
ben zeyt lebet ein mächtiger künig in Eogllannd, der was Seebartt 

genant, dem worn zwelf kunigreich undertan vond virundzwaintzgk 
hertzogen und sechsunddreissig grafschaft. er het auch ritter und 
knecht an zal , dj worn jm zu aller zeit gern und willigclich under- 
tan. er het auch an seinem hof ertzogen ainen hirss und ainen ra- 
ben, da wert jr gross wunder hernach von hornn. und da künig 
Sewart nu allt und kranck ward da sannt er brieff und potschaft 
allen den dy jm worn underttann. aspalt sy sein pottschaft verno- 
men da kamen sy all gen hof geriten, zehen kunig und xxiiij hertzo- 
gen und xxxvj grafen mitt rittern und mit knechten an zall. und da 
sy zwelf tag an ze hof pej dem künig Sebart worn gewesen in gros- 
sen frewdenn, mit essen und trinckenn, mit stechen und turnyrn, 
tantzen jagen und was man kurczweyl erdenken mag, des ward 
yeder da ersat nach seins leibs [er] pegird, und an dem drewtzehen- 
den tag kamen dy mächtigisten all für jn in seinen kostlichen sal 
und begerten das er in zewissen tat sein potschaft und seinen wil- 
len, da sprach der künig zu in allen 'lieben hocbgeborn kunig 
hertzogen und grafen und all mein undertann, ich sag danck und 
lob das ir von als verrn landenn meiner potschaft gehorsam seyt 
gewesen, also begere ich von euch allen und von yedem besunder 
das ir meinen aingeborn sun Oswalt vndertenig und gehorsam weit 
sein und beleiben als jr mir untz her seyt sewesen, und bittauch euch 
durch ewr aller ere willen das jr meinen sun Oswalltt wellet weisen 
und lernen was seinen eren wol an stet und dartzue gehöret, wann er 
noch ein kind ist. 1 das lobten sy da all geleich dem edlen kunig Seewart 
vnd seinem sun Oswalt das sy das alzeit gern tun wolten und schieden 
damit von dann yeder in sein lannd. und darnach in kurtzer zeyt 
starb der edel mild künig Sebart in EngUant und lies nur den ain 
sun Oswalt, der was nur xxiiij jar allt da sein lieber vatter kunig 
Sebart starb, sannd Oswalt clagt da seinenn vater gar sere und 
vasst. und den hierss und den raben sach man in suben tagen kain 
speis nemen: davon gewan sand Oswalt solh lieb zu dem hiers unnd 
zu dem raben das man ir pas muest pflegen dann der pessten die- 
ner dy er het an seinem [tag] hof. und sand Oswalt wegie die greb- 
niss seinem vatter als dann einen mächtigen künig zugehört: do 
worn auch bey all sein undertan, als ich sy vor hab genennt, und 
da dy grebnuss ein end het genomen, da swuern sy da all geleich 
dem jungenn kunig sannd Oswalt als jrm aigen hern und die kunig 
und dy hertzogen als jrm rechten lehenhem, und riten da aber 
wider haim in jrew lannt. und der lieb jung degen sand Oswalt 

468 OSWALT. 

pesafs da Engellant das kunigreich an seins vatter stat und volgett 
auch seiner lere und was mild und gerecht, das man in darumb solt 
in allen lannden loben, als man tet. nu merck ob der ein heyliger 
kunig sey gewesen, alspalt jm das kunigreich ward undertann da 
hueb er an in seiner jugent und pat stätlichen den allmächtigen gott 
das er jm dy weishaitt und dy vernuft gab das er seinew lannd also 
ausricht das es jm wer ein ere und dem allmächtigen got ein lob 
und auch seiner liebenn travvten mueter, und pate auch das jm ein 
gemachl wurd dy sein genas war und auch rain und keusch wer als 
er gern wolt sein, und der edel künig sand Oswolt pflag stäte des 
zu pitten den ewigen got und dy edlen junkfrawen Mariam aislang 
unntz jm sein enngl erscbain und pracht jm potschaft von got und 
von Mariam seiner trawten mueter, er solt kainen gemachl neinen 
in seinem lannd, wann das wer der will gotes und seiner lieben 
muter Maria, und das er zusamen solt bringen ein mächtiges here 
von manhaulenn rittern und seinen gemahel über mere zu jm brin- 
gen aus der willden haydenschaft , wann dadurch solt gemert wer- 
den die cristenhait. und da nw sannd Oswalt die pottschaft von 
seinem engel vernam, da ward er von hertzen fro und sannt poten 
nach allen den die jm worn undertan. dy kamen all gen hof zu 
dem jungen kunig sand Oswalt. der empfing sy da gar wirdigclich 
und yeden besunder nach seiner wirdigkait. des worn sy da all fro, 
das der junng kunig kunnd als weislich gepärnn und hetten da aber 
allen jrn lust zwelf tag mit allerley kurlzweil als sy vor bey seinem 
vater heten gepflegen, und an dem drewczehenden tag giengen sy all 
zu jm in seinen kunigclichen sal. da hiefs er sy all nyder siezen 
yeden nach seiner wirdigkeit und sagt in da umb weu er sy hiet 
gesamet und sprach zu in 'jr edlen hertzogen und auch künig und 
jr hochgeborn fursten freyn und auch grafen und all die da sein, 
ich beger von euch und bitt ew all und yeden besunder das jr mir 
rate gebt nach meinen erenn und nach dem lob gotes, wann ich ein 
junger tor bin. ich han mir für genomen zu greyffen zu der heili- 
gen ee: das will ich an ewrn rat nicht an vahen und beger von euch 
allen das mir ewr weishait zu wissen tue wo ich ain gemachel müg 
vinden der sey mein genofs und sey auch kewsch und rain.' und 
die kunig und ander rarsten die da worn erschracken ettwas ab der 
red dy der junng kunig sannd Oswalt het getan: ydoch giengen sy 
zu rat wol drey tag und künden jm kainen gemachel zaigen noch 
erfinden in allen seinen lannden dy sein genos wer ; und ob sy in 

andern lannden hietenn funden seinen genofs, so wer jm {l. jn) noch 
nicht wissniich ainer kewschen rainigkait: und davon machten sy 
den jungen künig seiner pete nicht entschaidenn und sagten jm das 
auch also, und der herre danckt in allen und yedem besunder das 
sy jm als gehorsam und undertenig woran und gab in da ein gnä- 
digs Urlaub, und da sy nw von dann worn geschaiden, da warde 
der herr ettwas wetrüebt das jm als under so vil weysen herren 
kainer kund raten das er dann gepeten hete. doch gab er jm selb 
rat und pat dornach täglich mit grosser andacht unsern lieben hern 
und sein wirdige mueter Mariam , wie er es an solt vahen das er 
seinen gemahel über mer zu jm prächt nach des enngls worten. 
und da er das gepet lanng zeyt het mit andacht volpracht zu got und 
der lieben Mariam, da erhört in auch der ewig got durch sein liebe 
trawte mueter, wann es kam aus fromden landen an seinen hof ge- 
gangenn ein pillgreim der hies Warmunt, den erkannt der künig 
wol und empfing in herrlich und schan und fuert in mit jm haym 
in sein kemmat und sprach zu jm 'Warmunt, trewr pillgreim mein, 
ich bitt dich das du mir einen gemachl wellest zaigenn der sey mein 
genas und sey auch kewsch und rain. J der pillgreim sprach zu 
sannd Oswalt c herr, ich bin durchwallet zway und subenczig kunig- 
reich in den eren gotes unnd seiner lieben trawten muter, und in 
den künigreichen allen wais ich nyndert deinen genas, dann dort en- 
halb des willden meres wonet ein machttiger hayden kunig, der sel- 
big ist Aaron genant, der hat ein tochter dy ist Parig genant und 
ist auch haimlich ein krisstin und zwo junckfrawn mit jr; dyselb ist 
dy schönst junnckfraw so ich sy ye gesach vnd sy ist auch kewsch 
und rain.' der red ward sannd Oswalt von herczen fro und sprach 
zu dem pügreim c ich bitt dich immer durch meiner dinst willen das 
du mein pot wellest sein zu der schönn juncfrawn, wann dw mir 
aller pesst werben kanst und auch den weg wol waist. 1 da sprach 
der pilgrein zu dem hern c ich wolt darumb ennhalb mers sein das 
ich ew das nicht hiet gesagt, wann jr künnt dy junkfrawn mit kai- 
nen sachen ab der purg pringen noch gewynnen , wann dj pürg da 
sy und ir vater auf wonet dy ist so vesst und so guet das hayden 
und cristen zehen jar davor lägen, darumb gab der hayden nicht 
eiu hare, wann dy pürg scheint von gold das man sy nicht volliclich 
anh mag gesehen von dem widerprechen das sy gein dersunnen 
tuet, und dj pürg leyt auf ainem perg, der stosset an das willd mere 
und ist mit zwelf märmlein turn umbfangen von allerlay varb , und 

auf yedem tuern ein wachtter bey dem tag vnd zween bey der nacht, 
und hinder der purgk ist der perg ainer tagwaid langk und praitt, 
da mag niemand auf komen dann der dy purck innen hat. dartzu 
hat der haiden den syt unnd gewonhait, wie mächtig ein kunig ist, 
er sey haiden oder cristen, der seiner tochter begert zw einem 
gemachl, desselben hern pot mues das haupt Verliesen, wann er hat 
sein tochter Parig als hold von jrr schon wegenn das er sy kainem 
mann wil geben, wann er hat nicht anders in seinem synn und 
muet, wann (wann so?) jr mueter gesterb so well er sy selb haben 
zu ainem gemachl. secht, edlär kunig, durch das kan sy niemant 
von dannen bringen.' sand Oswalt sprach zu dem pilgrein c nw welle 
der ewig got und sein liebe mueter das dy schön rain junkfraw ym- 
mer ein gemachl werd jrs vatters. ich wil besamen ein machtigs 
here und wil dy rain junkfrawn mit der hilf gotes und seiner lieben 
mueter Mariam mit mir herüber pringen über das willd mere. da- 
von bitt ich dich, lieber pillgreim Warmunt, das dw mir deinen 
trewen rate darin gebst wie ich es nach dem pesstenn zewegen 
bringen mug. 5 der pülgrein sprach 'edler künig, seind ir rates von 
mir begert, so wil ich ew raten das pesst das ich kan und wais. jr 
habt getzogen einen raben an ewrem hof , der mag ew dy potschaft 
aller poldest und schierest bringen über das wild mer, und wen jr 
sust senndet zu poten der muest Verliesen sein leben.' sand Oswalt 
zu dem pülgrein sprach 'das han ich für ainen spot das mein rab 
soliche pottschaft kunne werbenn.' da sprach der pilgrein zu dem 
hern 'jr bedürft das für kainen spot haben, wann ewr rab kan wol 
reden allew sprach, wann sy ist jm von got worden kunnd.' da 
hyefs jm sannd Oswalt den raben bringen in sein kemmat , und da 
man den raben pracht in dy kemmat , da was das des raben ersts 
wort das er sprach 'pis gotwilligkom , Warmunt, du edler waller 
durich vil weytte kunigreich: das ist mir von got worden kund.' 
alspalde der herr des raben red vernam sprach er 'Warmunt, lieber 
pilgrein mein, vergib mir mein grosse untat, das ich nicht gelauben 
wolt deinen worten, wann ich dy warhait nu selber hör und siech.' 
und sprach zu dem raben 'lieber rab, das du redest des lob ich den 
hohen got und sein trawte mueter. ich bitt dich auch durch mei- 
ner dinst willen das du mir wellest werben mein potschaft über das 
wild mere zu einer haidnischen junkfrawn, kunig Aarons tochter, 
das er sy mir well geben zu einem gemachl.' da sprach der rab 
'milltter kunig, dy potschaft wirf ich dir von herczen gernn und solt 

ich halt mein leben darumb geben.' und vor grossen frewden kusst 
sannd Oswald den raben auf den köpf und spar (l. sprach 'seind) 
dich mir der ewig got und sein liebe trawte mueter hat erweit [hat] 
zu ainem poten über das wild mer, so wil ich dir dein gevider mit 
rotem gold lassen beslahen und auf dein haubt ein guideine krön, 
dabej man dich erkenn in allen landen das dw seyst eins millten 
kunigs pot.' da sprach der rab c des habt ir ere und recht , millter 
herr und kunig, das ir ewra poten claidet nach ewrn eren und wir- 
dikait. 5 und sannd Oswolt sannt seinen kamrer zw stund reyt und 
gen Salmiders in dy stat; der fragt nach einem goltsmid der den 
raben maisterlich kunnd aus beraitten nach des hern willen, und 
da der maister kam zu sand Oswolltt, da empfalh er jm den raben 
gar vast auf sein trew. da underwant sich der goltsmid des raben 
unnd gie mit jm in ain sundern gemach und ertzaigt da sein mai- 
sterschaft. und an dem sechsten tag nam er den raben auf sein 
hand und trat domit für denn kunig. der nies jm da geben den 
kamrer zwelf marck golds. des was der maister gar fro und dankt 
dem herren und kert wider heim gen Salmiders in dy stat. und da 
der kunig den raben so höflich vor seinen rittern und knechten 
sach umb fliegen mit der guidein krön , davon ward er frewdnreich 
von gantzen seinem hertzen und pat {d. i. gebot) allen den seinen 
die an dem hof worn bey jrm leben da (?. das) sy dem raben nicht 
laid täten, und hiefs dem raben geben wes er pegert, wann er ein 
verre rais must verpringen. und da nu der rab sein crafft und sei- 
nen ilug macht wol gehaben, da liefs sand Oswalt schreiben ein 
brieflein: doran stand geschriben c ich kunig Oswalt, vonn den gna- 
den des höchsten gotes Jesu Christi und Marie der rainen junck- 
frawn nach seiner heyligen menschait kunig zu Engellant und herre 
über zehen künigreich, ich tue dir kund an disem brief lein das mir 
nyemannd lieber ist an got allain und sein trawte muter dann dein 
rainer kewscher leib, willdw cristenlichen gelauben in deinem rai- 
nen hertzen allzeyt tragen, als mit doch kund ist von dir, und raine 
junkfraw Parg ist das dein wolgefallenn, so nym das vingerllein 
von meinem raben und tue mir herwider kund wie oder in welher 
mass ich dich zu mir müg bringen über das wild mere. domit be- 
halt dich got stat und gesunt bis ich dich mit meinen äugen müg 
angesehenn. in gotes namen. amen.' also versiglt und vermacht 
sannd Oswolt das prieflein mit seinem kunigclichen sigel und das 
vingerlein darein und ward vermacht für alles wasser und der kunig 

pannt es selb mit einer seyden snüer dem rab under dy rechten 
sachssen seiner guidein flog und sprach also zu dem raben 'du edler 
rab mein, flewg hin über das willd mere zu der liebsten junckfrawn 
mein und sag ir auch mit den worten meinen gruess als du pest 
künnest.' der rab sprach zu dem herrn c miilter künig Oswalt, ich 
für dy potschaft und wirf sy auch mit meinen worten , mich irre, 
dann der tod.' der rab nam Urlaub von dem herren und sprach 
'kunig Oswalt, ich empfilch dich got und [deiner] seiner lieben mue- 
ter.' und sand Oswalt hueb auf sein mute hannd und tet drew 
crewtz über den raben in dem namen der heiligen drivaltigkait und 
sprach c pring dich der allmächtig got gesunt herwider zu mir.' und 
der rab swang sich von der pürg hoch auf in die lufft und sand Os- 
walt sach jm alles nach und tet vil manigen segen über in. nw flog 
der rab untz an denn zehenden tag, das er nicht rasst, weder as 
noch tranck, und an dem zehenten tag ze non zeit swebt der rab ob 
dem wilden mere und was vasst müed wordenn und sein craft was 
jm entwichen, das er sich het verwegen er müst da also verderben, 
nu sach er dort her ein stainwant in dem wilden mere: da eylt er 
zue und was fro und setzt sich nyder auf dy stainbant untz jm dy 
müed ein wenig vergie. da huebe sich erst von jm ein newe clag, 
wann der hunger tet jm so wee das er nahent tod was. aber got 
selb half jm aus der not, wann der rab ein visch ersach bey der 
stainbant; den zuckt er pald auf und fuert in auf dy stainwant und 
afs des visch das er sat was. ydoch was sein frewd noch nicht 
gantz , wann der durst tet jm als wee , das des wassers genueg da 
was und macht sein nicht trincken vor pitterkait. er wünscht vil 
dick ain köpf mit gutem wein aus des muten kaysers von Engellant 
keller. dy red hört ein wildes merweib; dy gie leys hinder dem ra- 
ben hin zue und begraif in bey paiden füessen und zuckt in mit jr 
in das wild mer und fürt in auf den grünt, und da dy andern den 
vergolten raben mit seiner guidein krön sahen, sprachen {l. sprach 
ein) zu den andern 'secht, lieben» gespillen, ditz mag wol ein enngl 
sein den uns der himlisch hailant her gesant hat. wir sullen jm er- 
pieten grosse wird und ere: des ist er wol wert/ da sprach ein 
andre c es mag kain enngel nicht gesein. wir mochten villeicht 
werden betrogen, wann es ist ein rab, den sein herr also getzirt hat 
durch sein kunigeliche ere. davon, lieber rab, küercze uns dy weyl." 
der rabe sprach zu den merweybern 'ich bin ein pot des millten 
kunigs von Engellannt. an des hof ist sit das kain varunder man 

noch pot nicht sag oder kürczweyl treib , er hab dann vor gessen 
und truncken. 1 und dy da fraw under in was schuef dem raben gu- 
ten gemach und hiefs jm pringen ein guidein köpf mit guetem wein 
und gut wildprät und gepratens und semlprot. und da der rab sat 
was worden, da tracht er wie er von dann mocht komen und sein 
potschaft vollendet (l. vollenden) und sprach zu den frawn 'secht, 
lieben frawn, nembt war, was gross wunders hebt sich dort hinder 
ew allen?' dy frawn begunden all umb sehen und das wunnder 
schawen : dy weil swang der rab sein gevider und auf (flog auf?) 
über das wild mere und seczt sich auf dy stainwant und lie da ein 
ungefuegen schal, das erhörten dy frawn in des mers grünt, da 
sprach dj fraw under in was c secht, wie hat uns der lisstig rab be- 
trogen. 1 da swang aber der rab sein gevider und flog untz das er 
dj pürg ansichtig ward, dy lag dort auf ainem hohen perg gegen 
dem wilden mer und dy zwelf türm dy umb dy purgk lagen dy warn 
so wol getziert mit gollde und mit edlem gestain das sy scheint vier 
tagwaid auf dem wilden mer. und der rab gedacht c das mag wol 
die purgk sein zu der ich bin gesannt, 1 und seczt sich da hoch auf 
ainen tuern unnd tracht wie er sein botschaft mocht werben, das er 
behüeb sein leben, und da künig Aaron zu tisch was gesessen mit 
der künigin, und dj rain kewsch junckfraw Parg safs auch da und 
wer zu hof bej dem künig essen solt, und da man das erst essen 
für den künig trueg, da flöge der rabe in den palast und setzt sich 
auf den tisch und sprach c der den himell hat besessen der gesegen 
ew haiden allen das essen. 1 damit begund er sich da naygen gen 
dem reichen künig Aaron und gen seiner frawenn und tugentlich 
mit seinen äugen naigt er sich gen der rainen junkfrawn und kert 
sich gen den andern allen dy da worn in dem sal. dy heten darab 
ein gross wunder, das der vogl als schon was und kund als hoflich 
gepern. da sprach ainer zu dem andern 'zwar der vogl gehört ainem 
grossen herren zue. wir wolten gern wissen wer er war.' des ant- 
wurt ein haidnischer schalk und sprach c zwar des raben vart ist mir 
wol kund, mich triegen dann mein synn. er ist zu poten her gesant 
zu der jungen kunigin. 1 der rab sprach da mit schall c zwar der tewfl 
klafft aus deinem valschen mund: das dir der war verwachssen, so 
mochstu kain valschen rat mer geben, davon , jr haiden , merckt, 
das ich euch sag das ist war: ich bin dort her geflogen vonn from- 
den lannden: dorin höre ich preysen und loben den mächtigen kü- 
nig Aaronn, wie mild und wie gar emnreich er sey : auf das bin ich 

zu seiner purgk geflogen, das ich auch seiner mild und ern werd 
gewar.' der künig sprach c seind du durch mein hausere her pist 
geflogen, so sol man dir geben was dein hertz begert:' und hiefs dem 
raben pringen prot und den pessten wein und gueter speis genueg, 
das er ward sat. darnnach gedacht er wie er sein potschafft möcht 
volenden , domit er behalt sein lebin , und hueb auf und sprach 
'edler künig Aaron, wer mit dir isset und trinckt der hatt doch frid 
hie bey dir und (ist) sicher an seinem lebenn?' der haiden sprach 
'du solt des wol sicher sein, wer zu mir kumbt durch meiner haus- 
ere willen, dem sol kain laid bej mir geschehen : das lob ich dir bey 
meinen künigclichen eren und bej meinem got Magmet.' der rab 
sprach 'dein ere ist gros genueg, aber dein gott Magimet mag mir 
nicht geheißen; ich will einen pessern frid haben von dir. gelob 
mir sicherhait aus der pürck bej deinem land und bej deiner lieben 
frawn der muten künigin/ der haiden sprach 'seindu mich als hoch 
monest, so hab du des mein trew an aids stat das dir kain laid ge- 
schiecht; wie mir darumb geschieht, das will ich gern leyden.' da 
sprach der rab 'edler kunig Aron, mich hat her zu dir gesant der mäch- 
tig und milld künig Oswalt aus Enngellannd, dem sind zwelf kunigreich 
undertan und xxiiij herezogtumb unnd ritter an zal, und begeret das 
dw jm gebst zu einem gemahl die schön tochter dein; dy ist jm aus 
erkorn von dem ewigen got und von seiner trawttenn mueler Mariam, 
das sy bej einander sullen erlangen dj ewig frewd.' und da der rab dy 
red und dy potschaft het volbracht, der haiden vor nyder sach und 
erschrak vast und sere und plickett auf und sprach aus grossem zorn 
'das ich dem raben sicherhait han gesworn das wil ich trewlich elagen 
Magimet und allen meinen helden, wann er rett mir an mein künige- 
liche ere , das er vor mir nennt sein frawn der frawnt ich nicht wil 
sein, ich wil kain frid mer haben : stellt all ewr synn dornach das 
der rab werd gefangen. 1 dy diener teten dy tür und venster zue. 
der rab wer gern aus gewesen unnd (und flog?) von aim winckl in 
den andern, pis er gefangen ward und mit stareken ryemen gepun- 
den; und hiess in an ein stang hahen und swuer da einen aid, er 
wolt jm sein leben nemen. da dy edl junkfraw Parrg erfuer das er 
von jrn wegen gefangen was, wie pald sy ein seyden mantl umh 
sich swaifft und gie zw jrm vatter und sprach 'vatter, dich habent 
dein synn betrogen an dem wunigelichen (raben), das du deinen 
frid an jm hast geprochen : des muestu jmer schant und lasster tra- 
gen und magst dich zu kainen ern mer geleichen.' der haiden aus 

zorn sprach 'tochter, red dortzue übel oder gut, der rab mus mor- 
gen von meinen henden sterben.' dy tochter sprach 'lieber vatter, 
mag der rab nicht gemessen meiner gepet, so lafs in doch gemessen 
der lieben muter mein , wann du jm frid hast gesworn durch dein 
lannd und durich meinen {I. im?) willen/ derhaiden sprach 'toch- 
ter, dein gepet ist umb sust; ich lass den raben nicht leben. 3 da 
sprach Parg dy rain maid zu jrm vater c seind dw mir versagst disew 
gepet , so wiss das ich wil geen aus deinen äugen , das du mich ny- 
mermer gesehen magst, das swer ich dir yetz ein gestalten (gestab- 
ten?) aid, und wil ainen spilman undertänig sein, dir zu laster und 
ze schänden. 5 der hayden sprach c tochter, des han ich kain sorg 
ann dir: ich han der sprüng von dir selten gesehen.' dy tochter 
aber sprach c vater, ich will dich nicht mer bitten und wil dir nicht 
mer sagen, und was ich hewt nicht kan das lern ich morgen:' und 
gie damit von dann, der haiden hiess sy herwider kern und sprach 
c liebew tochter, der rab sol durch deinen willen genesen: ge und trag 
in mit dir an dein gemach ; er sol meinen staten frid haben als lang du 
sein begerst.' dy tochter umbvieng jren vater und sprach c seyttu mich 
hast ge wert und deines zorn wild vergessen gein dem raben, so gelob 
ich dir bej unserm got das ich kainem man wil werden undertan 
ann deinen willen.' des frewt sich da der kunig und sprach c liebew 
tochter, trag den raben an deinen gemach und den behalt bej dir 
als lang dich lust.' da sprach der rab zu dem haiden 'du pist ein 
zornig man. ich han mich getrost deins frids : den woldestu an mir 
haben geprochen, hiet es dein rainew tochter nicht understanden. 
du solt auch hinfur wol sicher sein das ich meinen herren kain pot- 
schaft mer wirb , und solt er mich dorumb tötten. so mag ich wol 
sprechen das dy rain junkfraw niemand an deinen willen von dann 
mug bringen.' da sprach der haiden 'warn all mein genassen und 
deins hern genassen mein totveind und lagen stät vor mir, da gab 
ich nicht umb ein har.' darnach trueg dy rain Parg den rabenn in 
jr kemat und gab jm essen und trincken , was sein hertz begert. 
und do er was worden sat, da swang e/ sein gevider und sprach 
'raine junkfraw, lost mir das brieflein: das hat ew bej mir gesannt 
der mild kunig Os wallt; da wert ir an hörn sein mainung, was er 
pegert.' dy rain Porg lost den brief mit jm sneweissen henden und 
prach in auff. dorm vand sy das rot goldvingerlein: das küsst sy 
vor lieb und steckt es an jr sne weisse hannd und kust auch den 
brief vil dick mit jrm roten mund und las in pis an das end unnd 

viel nider auf jre knye und reckt jr hennd auf zu got und sprach 
mit grosser begird jrs herczen c herr mein, himlischer trachtein, und 
auch kunigin der engel, raine magt Maria und ein muter gotes, lass 
das geschehen das geschriben ist an disem brieflein': und sprach zu 
dem rabenn Sviss , du salige creatur des lebentigen gotes , alles das 
an dem brief geschriben stet des bin ich yetz willig zu volbringen 
und was mich cristenlichef glaub lernet.' und der rab lernt dy 
junkfrawo dy stuck des glauben, wann er kunnd all sprach und was 
der rab ret das rett der heilig geist durch in. und an dem dritten 
tag begert der rab urlaub von der rainen junckfrawn, wann er be- 
sorgt dannoch des kunigs zorn. aber dy rain Parg wolt den raben 
nicht von dann lassen, wann sy empfand in jrer vernuft das der 
heilig geist aus jm redt, und koset also mit jm pis an den newnten 
tag. da sprach aber der rab c edlew junckfraw, verttigt mich von 
hynnen und sagt mir in welher mass euch der mild künig von hyn- 
nen müg bringen , wann jr verstet selber wol das er ein seres pe- 
langen hat nach ewr potschaft.' dy junkfraw tet nach des rabcn 
lere und schreib ein brieflein und vermacht auch ein vingerlein 
dorein von gold und von edlem gestain , und der brief was also ge- 
schriben mit lüczeln worten als jr hernach wert horrn , und macht 
in ein für wasser, als sy wol kund, und pannt dem raben den brief 
an dy stat da sy den vodern abgelost und sprach zu dem raben 'du 
solt mir deinen hern und den mein voraus meinen gras sagen , das 
es mein begird und auch gantzer will sey was er mir verschriben 
hat, und sag jm auch, well er mich bringen über das wild mere zu 
jm, so hais in von erst beraitten lxxij kyel, das yeder müg getragen 
tausent gewappent man, und spiess (l. speis) das sy versorgt sein 
acht gantze jar, und das man die kyel versorg gar wol und in yedem 
maschpawm secz ze obrist eynnen vein karfuncklstain, das sy bej 
der nacht liecht davon haben; und das auch all sein ritter oder rit- 
tergenas und des leibs rechtt helld und nicht verczagt, wann sy kä- 
men zu lannd nymermer. und ain heymlichen hyrss mues er auch 
haben, und kümbt er ub^r mere an dich, so ist allew sein arbait 
verlorn, lieber rab, das soltu mit worten meinem liebsten herren 
also sagen, wann ich jm das nicht verschriben han.' der rab sprach 
c rainew magt, ewr potschaft sol dem kunig aigenlichen werden 
kund.' damit er von den drein junckfrawn mit urlaub schied in 
ainem nebel, das in dy wachter nicht machten geschehen {l. gese- 
hen). Parg mit jrn zwain gespiln gesegenten den raben da gar trew- 

lieh, wann sy auch mit Parg [auch] haimlich gelaubten an Jesum 
Christum, und wann sy ain was so worn sy stät bej jr, wann der 
kunig trawt den zwain pass dann den andern, wann sy worn sam 
huetterin seiner lieben tochter. da nu der rab was geflogen zehen 
tag ungeessen und ungetruncken, da kam an in ein ungestüemer 
sturmwint auf dem wilden mere, das der rab seinew flüg nicht mer 
machtt gehaben ; auch ward der brief von jm gerissenn, das er viel 
in das willd mere : und da des der rab ward gewar, das laid clagt er 
vesster dann sein selbs not. doch het das mere pald ein ennde : er 
seeztt sich da auf ein stainbant und clagt da sein layde vil sere. dy 
clag erhöret ein ainsidl, wonet dabey der stainwant: der sprach zu 
dem raben 'lieber rab, dein clag hab ich vernomenn: ich wil dich 
davon losen mit gotes hilf,' und viel zu drein malen auf dj knye und 
sprach sein gepete zu gott umb des raben nott. da segent {l. sennt) 
got ainen visch an das gestat, und lie den brief valln auf das land. 
des sagt der ainsidl und der rab got grossen danck. und der ainsidl 
pant dem raben den brief wider under sein flüg und sprach 'lieber 
rab, sag dem muten künig sand Oswalt, er müess an der stat mit 
den hayden streyten und gesigt in an.' der rab aber mit frewden 
flog bis er kam gen Enngellant. ob seins herren pürge er vil schon 
swebt: das ersahen des kunigs dinstman; dy lullen ein eylund in den 
palast da der künig ze tisch sass und sagten jm guet mer von dem 
raben. der herre von dem tisch sprang und dy seinen all nach, und 
da der rab den hern her sach lauften, da lye er sich nider und setzt 
sich auf sein hant. der herr empfing in und küsst in an seinen sna- 
bel und trueg in zestnnd in sein kemenaten und sprach 'sag mir, 
mein lieber rab, dy potschaft: was empeut mir die "aller liebst frawe 
mein?' der rab sprach 'herr, wie habt ir ewrn eren so gar verges- 
sen? jr wisst wol den sit an ewrm hof; den wolt jr mir abprechen. 
ich han in zehen tagen weder gas noch getruncken, unnd solt ew nu 
also mueder mein potschaft sagen?' der herr sprach 'lieber rab, 
vergibe mir mein grosse untate : is und trinck nach deines herezen 
gir.' und da der rab nw was sat, der herr die potschaft hiet gern 
vernomen: aber der rab wolt jm nicht sagen, wann er was müed 
und wolt dy nacht sein rue haben von sand Oswalt. der was so be- 
gierig auf dy potschaft das er dy gantz nacht unslaftennt lag pis an 
den morgen: da ward sein erster ganngk zu seinem raben. der rab 
sach wol das des hern begier was gros, der rab swang sein gevider 
und sprach 'milter künig, dir empewt dy künigin über das wild mere 

das jr an got nyemant lieber sey dann <hv und dein werder leib, und svil 
auch gern stät halten was dw jr enpoten hast, und haist dir auch mer 
sagen, wildu dy (sy ?) bringen über das wild mere, so muestu haben 
Lxxij kyel starck und gut, und auf yedem tausent ritter oder genass 
dy all sein recht held des leybs, und speis auf acht jarfrist, und auf 
yedem kyel ze obrist in dem maschpawm ein liechter karfunckl, 
das jr dy nachtt habt liecht davon, auch soltu den hyerss und mich 
pringen über das mere, oder dein arbait ist gar verlorn und en- 
wicht. millter kunig, lös auch von mir den brief und das vinger- 
Iein.' das tet der herr mit frewden; und da er den prief auf pracb, 
do nam er das vingerlein unnd küsst es zu drein maln und sties es 
an sein bant und sach von erst an dem brief unsern lieben hern 
Jesum Christum und sein liebe trawte mueter; darnach vand erge- 
schriben den lieben sannd Johannsen, und vand sich selber in der 
mitt und dy rain Parig hete in umbfangcn und kust in an seinen 
mund. der brief raicht jm da so tief in sein hertzen grunnt das er 
zustund pot und schuef das man dy kyel solt machen und was 
dartzue gehört: das ward da alles volbracht vor sannd Jörgen tag. 
auch lie er machen Lxxij tausent guideine crewtz zu seiner mere- 
vart, und sannt da brief in seinew zehen künigreich und auch in 
andrew lannd, das sy zu hof kämen; wer dy mervart mit jm wolt 
herrn (varn?) der solt zw jm komen vier wochen vor sand Jörgen 
tag. es geschach als es gepoten was. da sach man ainen hawflen 
nach dem andern zue ziehen; dy wurden do wirdigclich empfangen, 
und schuef in gueten gemach und essen und trincken als jr hertz 
begert. und da sy worn komen gar und auch dy zeyt hie was das 
der milld kunig sein herfart anheben wolt , das tet er da den sein 
und den gessten kund : des worn sy all willig und fro, das der junng 
künig als ein mandliche tat wolt an vahen. und der herr hiess dy 
gülden creutz für dy herren da nyder werffen und sprach zu in 'jr 
edeln fursten grafenn ritter und knecht , welcher mit mir dy rais 
will wagen und wü auch sein ein rechter held in den noten, der nem 
an sich der crewtz ains durch meinen willen.' und alspald der herr 
dy red het getan da ward ein solh gedreng umb die crewtz das ein 
kurtzew zeyt kains mer da lag, und welhem kains macht werden, 
der doch dy herschaft nicht wolt lassen, dem ward da von ainem 
andren ains gegeben der gern hie belaib bey seinen kinden und bey 
seiner frawen, oder er hette vil leicht nicht mannes muet: also 
ornett es der lebentig got, das dy crewtz nur den rechten helden 

zw tayl wurden, da sy nu all wurden berait, do empfalh der jung 
künig Oswolt dm zehen künigen sein künigreich, und dj da heten 
lehen von jm, das sy die weil trewlichen solten pflegen, wann er 
kamen mit jm wolt lassen der aigen lannd und leüt hct under jm. 
und also ward urlaub von yedem genomen, und sassenn an dy kyel 
an sand Jörgen abent frue und segelten in seinem namen von dann 
und fuern zwelf wochen und ein gantz jar. und da dy zal ein ennd 
het genomen, do worn sy komen so nahent das (sy) dy purgk von 
verr vor in sahen, da sprach der mild kunig 'das mag wol dy pürg 
sein da dy rain künigin auf ist etc. wir sullen hie verziehen , das 
ist mein rat, und ains nebeis da wartten; so mügen wir der pürgk 
dester nächner komenn, das unser nyemant wirt gewar.' das geviel 
in do allen wol und preisten den jungen künig umb den rate, und 
in der selben nacht legt sich ein so tunckler nebel und so dick auf 
das mer das man kavvm von ainem kiel zu dem andern sach. also 
kamen sy in dem nebl zu nagst der purgk zwischen zwayr hohen 
perg auf ein weyte schone w wisen: da lagen sy das jr niemant ward 
gwar; so macht auch vor den pergen niemand zu in: doch lagen sy 
da mit sorgen, da sy nw jre zellt vil kostlich heten geslagen auf dy 
wisen prait und rue da pflagen bis ann den morgen und wolt nw 
den raben zw der purgk sennden, da was der rab dannoch dortt in 
Enngllannd. da erschrack der herr gar hartt und sere, wann er ann 
den raben nichtz macht geschaffen, der milt künig tet es ze wissen 
dem gantzen here und pate sy all vasten und ir andächtigs gepet zw 
got sennten und zu seiner lieben trawten mueter aislang pis sy got 
erhört mit seinen gnaden, wann war der rab zu in nicht komen, 
so muesten sy all jr leben da haben lassen, dorumb worn sy in 
grosser andacht tag und nacht, das rain gepet erhöret got und sein 
liebe trawte mueter und sennt einen enngl in Enngllannd der zu 
dem raben sprach c rab, was tuestu hie? wie hastu deins herren so 
gar vergessen ? der leydet dort in der haydenschaf t grosse not und 
dy sein mit jm.' der rab sprach c ich han jms vor gesagt, lass er mich 
hye, er verlies all sein arbait. ich han jm vor gedint, das ich nahent 
het verlorn mein leben vonn dem frayssamen haiden , hiet es sein 
raine tochter nicht understanden. davon siech ich gern das er mein 
hat vergessen, der hyrss was jm lieber dann ich: den sol er zu po- 
ten sennten.' der enngl sprach c rab, du solt deinen zornn ablassen 
und küm zu hilff deinem herren und den sein, wann jr leben stet 
nw an (der) hilf dein.' der rab aber sprach c enngl, ich wil -dir sagen 

die warhait. es ist nw zwellff wochen und ain jare das ich kainer 
guten speys nye hab versuecht, wann der koch und der keilner wol- 
ten mir nichtz geben, ich hab zuckund mein speis müssen nemen 
bey den sweinen und bey den hunden; dy grynn mich dann gar 
grewlich an. davonn, lieber enngl, ob ich meinem herren gern zu 
hilf komen wolt , so mag ich mit der craft nicht gediegen über das 
wild mere, solt mein herr halt sterben und alles sein here. 1 der engl 
aber sprach c rab, wildw trew und lieb zu deinem herren haben, so 
swing dein gevider und flewg nur dreyr sper hoch: macbstu nicht 
hin , so lass dich nyder zu der erden/ der rab swang sein gevider 
und flog auf zehen sper hoch unnd wolt sich wider nyder haben 
lassen: das understuend da der engl gotes und betwanng den raben, 
das er sich swanng in dy hoch und eyllt als vasst hin über das wild 
mer, das er an dem virdcn morgen kam über mer und seczt sich auf 
einen maschpawm. aller müed er da vergas und traib da ein gros- 
sen schal, des nam da ein schefknecht war-, der eylt mit grossenn 
sprungen zu dem herren und gewan das potenprot. der herr sprach 
'ist das war das du mir sagst, so soltu nicht mer sein ein schef- 
knecht, ich will dich zw ainem möchtigen ritter machen. 1 der 
knecht sprach c millter kunig, ich danck ewren k. gnaden. 1 und eylt 
pald da er den raben vand und pat in als tugenthch das der rab jm 
flug auf sein hannd; da pracht er in behenntlich zu sannd Oswalt: 
der gye dem raben auch engegen mit manigem stolczen helden und 
empfieng in als herrlich das kain pot also empfangen wirt dy weyl 
dy wellt steet und der herr slueg den knecht zw rytter unnd gab 
jm dreyssig marckh goldes, und nam den raben auf sein hannd und 
sprach 'lieber mein rab, wie stet es in Englland? ist aber gueter frid 
und er den lewten?' der rab sprach 'frid und gemach ist in Engel- 
lannd; aber, miltter kunig, dein koch und dein kellner wern ha- 
henns wol wert, wann als lang du ye aus pist gewesen haben sy mir 
abgeprochen mein speis und han mit den hunden und mit den swein 
müssen essen: das clag ich dir, millter kunig und herr mein. 1 der 
herr sprach 'lieber rab, das ist mir trewlich laid, und la davon dei- 
nen zornn: ich will dich sein selber ergetzen; du solt furbas mit 
mir ab meiner schüssell essen. 1 der gehais tet dem raben da gar 
sanft von dem herrn. und da er sich nw seins laids het ergeczt und 
sat was worden von guter speys, da sprach er zu dem herrn c es ist 
zeit das jr einen poten schickt zu der rain junckfrawn , das sy wiss 
das jr hie seyt und er {l. ew) rat und lere geb wie ir sy von der 

vessten pürg mügt bringen.' sand Oswalt sprach 'lieber rab, wer 
möcht mir mein potschaft pas werben dann du? des will ich auch 
gern Ionen.' und des morgens frue in ainem dicken nebl hebt sich 
der rabe zu fliegen zu der purgk. da was dy junkfraw an ain lienn 
gegangen mit jrn zwain gespilln, als es der will gotes was. dy nam 
den raben und ging damit in jr kemat und empfing in gar herlich, 
der rab danckt ir und sprach c raine junckfraw, mein herr ist komen 
über mer, als jr im habt empoten. er haist ew sagen seinen lieben 
grues und begert das ir jm weit ewrn rat mit tailn wie er nw sull 
gefarnn. als er ew mit streyt hie sull gewynnen, das wil er gern tun, 
wann er hat Lxxij tausent gueter held bey jm: 1 dy rain Parg sprach 
c rab, sein streiten ist enwicht: hiet er noch zwier als vil guter held, 
sy müesten all Verliesen das leben, rab, sag meinem liebsten hern 
das er der pessten held hundert zu jm nem auf ein källein und des 
morgens in dem nepl komen gefarn für dj purgk und da auf slahen 
ein guidein zeit, und wer sy dann fragt was sy wellen, das sy dann 
all aus ainem mund sprechen sy sein hübsch goldsmid und lanntva- 
rer und man hab sy her geweist zu dem reichen kunig Aaron in das 
lannd ; so wernt sy von meinem vatter gar schön empfangenn. und 
der goldsmid sullen zum mynsten zwelf sein, wil er icht eren begeen 
und pejagen.' der rab sprach c raine junckfraw, die potschaft wil ich 
pald meinem herrn kund tuen/ und macht sich aber in einem nebl 
hin von der pürg und kam zu seinem herrn und sagt jm dy pot- 
schaft als ers von der junkfrawn het vernomen. da ward sand Os- 
walt aber trawrig und erschrack gar ser, wann er wesst kainen gold- 
smid under seinem here noch hamer noch zangen. dy mär kamen 
wider under das here. das erhörten zwelf held gut dy vor jrn jarn 
goldsmid worn gewesen und nw mächtig herren und ritter worn 
genant: dy heten jrn alten werchzeug mit in dar pracht, ob sy kä- 
men in solhew not, das sy sich mit jrer arbait doch mochten behal- 
ten bey dem leben, dy zwelf da frolich für den hern komen mit 
jrem werchzewg und sprachen c milter kunig und herr, wir sein un- 
ser kunst noch so frey das wir ew wellen machen aus gold und aus 
silber wes ewr hertz begert. 3 der mild sand Oswalt zu jnn sprach 
c umb dy tat muest ir zwelf fursten sein genannt, hilft uns got zu 
lannd.' der herr sawmbt sich da nicht lennger, ein källein was 
schier berait , da ging er auf mit hundert heiklen guet und für in 
dem nebl für die pürg. das zeit ward pald aufgeslagen und dy golt- 
smid richten sich dortzu und ward ein gross getämer, das sy eyltenn 
Z. F. D. A. neue folge I. 31 

mit jrn hamern. das erhörten dy wachter auf der pürg und teten 
es jrm herrn kund und allen dy auf der purg worn : dy wappent 
sich als sy wolten an ainen streit, das erhört dy rain Parg: die swaif 
ein seyden mantl umb sich und gie zu jrm vater drat und sprach 
'lieber vater, lass ab dein zorn. will du mir getrawen, ich sag dir dy 
warhait. dy sich für dy purg nyder habent geslagen das sind alles 
hüpsch goltsmidt: das hör ich an jrm tämer. man hat sy her ge- 
weyst zu deinen eren: davon soltu in auch ere erpieten: das künnen 
sy dann in jrn landen von dir sagen: wir bedurffenn wol hafftl und 
clueger vingerlein ; so bedarftu nach deinen eren wol ainer guidein 
krön, davon soltu sy schon empfahen und mit eren von dann senn- 
den wohin dann ir will ste.' dem haiden geviel der tochter rat gar 
wol und hies all dy seinen denn harenasch von jn legen und sich 
claiden in jr pesstes gewant. des worn sy all fro und teten es wil- 
ligclich und gernn. der haiden rait aus der purg und fünfhundert 
eylten jm nach; dj worn all geclaidet mit guidein und seydein ge- 
want, wol geczirt mit vein perlein und mit edlem gestain. und da 
sy kamen so nahent, sand Oswalt mit seinen hundert hellden dem 
künig engegen gye. der hayden kunig der grüest sy und sprach 'jr 
cristen, seyt mir gotwilligkom. das bekenn ich bej den krewtz wol, 
dy sind costlich genueg und betzaichent das ir all seyt ritter gut. jr 
sult mir dj warhait sagen ob ir zu poten her seyt gesaunt oder was 
ewr gewerb sey. 5 der mild künig sannd Oswalt antwurt dem haiden 
für sy all und sprach 'machtiger künig Aaron, du manest uns bey 
der warhait ; dj sol dir werden kunnd. wir haben uns selb aus ge- 
sannt und varn durch allew fromde lannd abntewr ze suchen und 
kunnen auch wurchen allerlaj werch damit wir unser narung ge- 
wynnen. also hat man uns zu dir geweyset, ob dw von gold oder 
von silber und von edlem gestain woldest hofliche clained haben, 
bedorfftu der nicht, so lass uns mit deinem willen gutlich von dann 
varen/ der haiden sprach 'seyt jr durch solh sach seit her gefarnn 
zu mir, so habt frid und gelait als lanng jr weit bey mir beleyben: 
das gelob ich ew bej meinen kunigelichen eren.' des was sannd Os- 
walt gar fro das sy nw sicher da lagen, und da sy worn gelegen 
zwehT wochen und ein jar, dannoch gesach jr kainer frawen pild. 
zwar darumb begründen sy grossen kumer tragenn; sannd Oswalt 
auch selb der weil verdros und er sprach zw in allen 'ich wolt gern 
wir warn [da] dahaim mit eren. ich mocht in ainem ganezenn jar 
dy rain junckfrawn mit meinen äugen nye ansichtig werden. 1 und 

da es ward nachtt und da er entslief , da kam jm füer in dem slaff 
wie er die junkfrawn solt aus der pürg bringen, und vor frewden er 
aus dem slaf erwacht, des morgens macht er nicht gelassen, er tat 
es den seinen kunnd und nies jm dy goltsmid den hirss mit gold 
beslahen, füess und seine gülden hörn, und ein guideine deck muest 
er auch haben, da nw der subent tag kam , da was der hyrss von 
den maistern ausperaitt nach des hern begerenn. und an dem ach- 
ten tag was aber ein nebel gros: da nam der herr selb den hirss an 
ein seydein sail und fürt in in dem nebel auf dem burgkgrabenn 
und lie den hiers sten und gieng pald von dann, und da sich der 
nebeil auf swanng, da sahen dy wachter den hyrss gülden und sag- 
ten es auch dem hayden zuhannd. der haiden sprach c wachter, dw 
sagst guetew märe, weck auf alles mein hofgesind und pewt in bey 
jrm leyb, welher nur ainenn stecken müg getragen, das er sej be- 
rait.' da schlos mann auf die törr. da rait der haiden aus der pürg 
und dy seinen all nach, das nyemant in der pürg belaib dann dy ku- 
nigin mit jrr tochter und dy junkfrawen ; und die wachter spertten 
dy törr all wider zue und pflagen der purck nach jrs herrn gepot. 
und dy kunigin ging mit jrr tochter ann dy zynnen und auch dy 
junckfrawn gar und wolten das jaid schawen. und da der hirss dy 
hunnt und das volk her eylen sach, da hueb er sich mit grossen 
Sprüngen gen dem wilden walld, das weder hunt noch ros in macht 
ereylen. und der hirss kam an den hochstenn perg und lief über 
den perg, do nye kain tyer über macht komen dann dy wilden vogl; 
und der hirss lief zu sannd Oswoltz here. dy deweht es ein michls 
wunder: aber der rab het in kunnd getan, wann der hirss zu in kam, 
das sy solten schicken zw der haymfart. das teten sy da als sy pöl- 
dest künden, aber der hayden und dj sein gelaubten nicht das der 
hirss mocht komen über das hoch pirg und versetzten sust all 
strass dem hirss und mainten in zu vahen: aber sy wurden all von 
dem hirss betrogen, und auch dy haydnyn stuend den gantzen tag 
an der zynnen und jr rainew tochtter Parg vor ir und wol xxiiij 
junkfrawn. und gen dem abent gie aber ein dicker nebl nyder auf 
dy erden, da nam sich dy rain Parg ein krankhait an und pat dy 
nagstenn junkfrawn bej jr das sy jrnn manntl umb sich näm und ir 
krön setzet auf; sy wer plod und wolt in jr kematen gen und wolt 
ein weyl rueenn, und fragt ir mueter nach jr, das sy jrs also sagten, 
und das (tet) dj junckfraw da durch jr pete, und dy rain Parg gieng 
haimlich vor der mueter in jm gemach und drej junnckfrawn volg- 

31* 

ten ir nach und mit kurczem rat zugen sy jr gewant ab und claitten 
sich als sy ritter wärnn, wann sy das claid vorher dartzue heten be- 
raitt mit jrn hennden, und güertten da guidein sporn und swert 
umb sich und gingen gar leys zu dem purgtor. da was es wol be- 
slossenn. da erschracken sy vil ser und gingen auf <ly ringkmawr. 
da machten sy Tor grosser hoch nichtt aus und dy rain Parg ging 
wider zu dem tor und viel nyder auf jrew knye und sprach mit gros- 
ser andacht c nu hört ich ye sagen wie gar gnädig sey dy mueter go- 
tes und kainen menschen veriät in grossen nöten: Maria, du raine 
junkfraw und muter meins haylers, ich beger hilf von dir und von 
deinem liebsten kind , wann ich (in) ein so grosse not nye körnen 
bin. 1 alspald sy dy wort volendet, da vielen die slos von allen törrn 
und teten sich auf, das sy aus macht mit jrn gefeiten, und da sy 
kam auf den aussristen graben, do Hessen sich all slegprugken wi- 
der nider und sperten sich dy törr all selber wider zue als sy nye 
aufkomen warn, das tet der rab sand Oswalt kund, der sprang vor 
frewden gegen der raincn junkfrawn und umbviengen aneinander 
mit praiten armen und der kunig mit der junckfrawn und alles sein 
here eylten in dem nepl von dann und sassen auf dy kyel. und da 
diese lb nacht het ein ennd, der haiden da kam mit den seinen ab 
dem gejaid. dy haidnyn empfing den haiden und sprach zu jm 'ku- 
nig Aron, wie was dir so wee nach dem gleissenden gold, das dir 
doch nicht ist worden und hast dein hebe tochter die weyl aus der 
pürg verlorn, wann mich tunckt dy goldsmid haben sy von dann.' 
der haiden schray zustund 'ach hewt we und immer wee meiner 
grossen ern. ich wesst wol, liess ich den raben leben, er prächt 
mich umb dj tochter mein:' und rauft sein har aus und rais dy gui- 
dein claider gar von jm. er zuckt seins guldens herhorn und plies 
das es laut erhal , wann das hörn was von solhem zaubern gemacht 
das es vernomen all sein held so er es in zorn erschelt. und alspalt 
sy das hörn vernomen und wolgewappent gen hof kamen mit xxxyj 
tausent guter hellt und der haiden clagt in seinen grossen ungmach 
und jm was von hertzen laid und sy tauten sich da an Lxxij källein, 
dy wol ze streit worn berait mit kost und mit geschos auf vier 
gantze jar, und der haiden nam selber ein nieder in sein hend; also 
musten tun dy andern all. mit dem gahen eylen kamen sy den cri- 
sten so nahent, hiet sy der rab nicht gewornet, der haiden Met sy 
all erslagen. des erschrack dj rain kunigin Parg von herczen vast 
und (sprach) r awe heut und imer. und ist mein vater her nach uns 

komenn, so muss wir all sterben in dem wilden mer.' sand Oswalt 
sprach aus mündlichem muet 'raine junckfraw, gehabt ew wol und 
habt hofnung und dingen zu seiner trawten muter: mit der hilf 
wellen wir dy haiden gar sannft überwinden oder aber in enntryn- 
nen ab dem wilden mer. darumb last unns zu got unser andächtigs 
gepet senden und sein liebe trawte mueter manen und mit andech- 
tigem herczen pitten: domit wir gesigen den wilden haiden an.' 
dornach viel er auf seine knye und sprach c himlischer vatter sun 
heiliger geist, als dy drey person sind ain wesen, so pitt ich dich 
durch dein heilig drey namen das du mir disew haidnschaft weist 
machen undertan: so wil ich dir ewiger got loben bej meinem aide 
und kunigclichen ern das ich bis an mein tod kainem menschen 
kain gab will versagen der mich bitt durch deinen namen , und sey 
dy gab wie gros sy well; ja wurd ich gepeten umb mein aigen haupt, 
ich wolt es durch deinen willen gern geben*' alspalt das pete ein end 
nam da senndet der ewig got ain dickenn nebl und ein sturmwint 
nyder auf das mer under dy haiden, das ainer den andern nicht vol- 
ligclich macht gesehen, und wessten nicht wo sy hin sollten kern, 
und den cristen erschain dy clar sunn und dartzue als gueter wynnt 
das sy ain tag und nacht segelten wol vierhundert meyl zwischen 
des mers auf einen sannt zu ainer stainwannt, und was auch da dy 
stat da der rab den {l. dem raben der) brief mit dem vingerlein viel 
in das mer und da jm der ainsidl halft mit der hilft" gotz und das den 
prief mit dem vingerlein ein visch pracht auf den sannt: da nies 
auch der lieb sand Oswalt ain cappeln hin pawen. und da sy ir kyel 
heten gehellt an das lannd und jr nie da pflagen bis an den morgen, 
der rab kam aber geflogen und sagt in wie dy haiden vast hernnach 
gachten zu in. da sprach der milt kunig c herre, das sey. in deinem 
namen so wel wir dy haiden frischlich bestan.' und mont und pat 
sy da all das sy warn keck und werten sich der haiden mandlich. 
des worn sy all berait und gaben auch dem hern guten trost , Mo- 
ment sy zu uns auf das lannd, sy müssen sich zwair derwern, wel- 
len sy guet cristen sein oder sy müssen mit der hilf gotes all von 
unsern hennden sterbenn und lästerlich verderbenn.' nw worn auch 
dj haiden all komen auf das lannd und heten sich beraitt zu strey- 
ten mit den cristenn. da des sannd Oswallt ward gewar, der name 
den sturmfan selb in sein hannd und trat vor den seinen gar mand- 
lichen gegen den hayden. die haiden seczten sich ritterlich zu wer 
und vachten da den ganczen tag, das kainer rue pflag, und ze lesst 

wurden dy haiden vasst nyder geslagen und empfiengen durch dy 
hellm gross wunden, das sy wurden von einander gedrungen: davon 
musten sy all kyesen den tod, wann man nam jr kainen gefangen, 
nuer allain kunig Aarons ward geschont: das geschach der rainen 
kunigin zu eren das der baiden ward gefangen : und fürten in für 
sannd Oswalt: und da er in erst an sach, lachet er zu jm unnd 
sprach c seyt mir gotwilligkom, lieber sweher mein, mir ist von 
herczen lieb das jr hernach seit komenn. weit jr dy tauf hie empfa- 
hen, das lasset mich wissen. 5 der haiden zornigclich sprach 'Oswalt, 
wildu mich zu ainem sweher haben, so uberheb mich der tauff und 
deins pads, wann ich deinen glauben nicht haben wil, solt ich da- 
rumb sterben.' der mild kunig sprach 'du solt meinen got nicht 
schelten noch versmähen das ich es hör, wann du wurdest sein gen 
mir engelten und du pist mein gefangen, und wiss das mein got hat 
dy craft und den gewalt wol das er dy dein all von dem tod auf haisst 
sten.' da sprach der wild haiden 'miiter kunig Oswolt, und machtu 
des erpitten deinen gott das er dy meinen haisst auf sten von dem 
tod, so wil ich und dy meinen willigclich gelaubenn an deinen got. 
sannd Oswalt knyet nider und sach auf zu dem ewigen got und 
sprach 'himlischer vatter, der durch sein aingebornn sun Jesum 
Christum hat erloset alles menschlichs gesiecht an dem stam des 
heiligen crewtz mit seinem pittern tod , den er nach seiner heiligen 
raenschait erliten hat , und durch sein liebe trawte mueter Maria, 
gib disen haiden jr leben wider und jren gesunt/ alspalt das pet het 
ein ennd ainer den andern ansach und stunden auf und woren 
frisch und gesunt. sand Oswolt sprach 'schawe, du reicher künig 
Aaron, das gross zaichen von meinem got. gelaubestu nw an in, er 
geyt dir das ewig himlreich.' da sprach der wild hayden 'dein got 
ist ein junger tor der sich hat -lassen totten. wie möcht mir der 
geheißen? ich wil gelauben an den allten, und was er beschaffen hat 
das mag mir helffen und raeins lebens walden, an den wil ich gelau- 
ben früe und spat und biet ich suben haupt, dy Hess ich mir alle 
ee absiahen, wann ich war gar der haiden spot, das ich glauben hiet 
an deinen töraten jungen got, und wil auch mit dir wider streiten, 
das mag nyemannd understan.' da sprachen dy sein all gleich 'herr, 
ir sult lassen von ewerm zorn, wann wir ew nicht mer helffen. wir 
sein gewesen in der helle grünt : da ist uns als wee geschehen das 
wir an Machmeten nymer mer glauben, wann er mag nyemant bey 
gesten noch geheißen aus not. wir wellen all glauben an Jesum 

Christum und an sein liebe trawte mueter; die mag uns erwerfen 
das ewig reich.' do der haiden nicht hilf macht gehaben, da sprach 
der wild hayden 'kunig, dw hast mein gantzen gwalt. ich wil gern 
dy tawff empfahen und cristnlichen glauben meren. nu ist das mer 
pitter und ist gruntloss: valle ich darein, so mag mir nyemant ze 
hilf komen als dein herr (aus dem here?), ich must ertrincken. 
aber du sprichst dein got sey ein hailannd : ich wil zwar kainen ge- 
lauben an in haben, er sey dünn so mächtig das ein weyter prunn 
ennspryng dort auf der stainwannt-, da wil ich mich gernn lassen 
tawffen. mag das aber nicht gesein, so wil ich nicht glaubenn an 
deinen got/ sand Oswolt ging auf dy stainbannt und zoch sein swert 
aus der schaid und setzt es mit dem spitz auf dy stainbant und sach 
auf gen himel und sprach 'herr Jesu Christe, durch dy tawff dy dw 
empfingst in dem Jordan von dem heyligen sannd Johanns mach 
mit deiner gütlichen craft das ein prunn ennspryng auf diser stain- 
wannt, das der willde haiden gelaub und getauft werd er und alles 
sein her. 5 alspalt der milt künig das pet volbracht, da lie sich sein 
swert nyder in die stainbant und klab ein so grossen schiel von der 
stainbannt, jn mochten tausent wägen nicht haben getragen, und 
ward ein lautter prunn da an der stat, der was zehen clafter weyt 
und nur ainer tief, sannd Osvvalt mit lauter stym sprach 'siechstu 
das gross zaichen, dw wilder hayden? wie lanng wüdu meinen got 
versprechen, und stet doch an mir dein leben? und stirbstu also, 
dw hast verdint den ewigen tod. ich schan auch zwar nur der rai- 
nen tochter dein: ich wolt dir mit meiner hannd dein haubt yetz 
absiahen. 1 der haiden sannd Oswallt an plickt und erschrack gar 
hart, wann er sach wol das er gar zornig was, und sprach 'milter 
kunig, ich ergib mich in dein gnad, und tue es durch die tochter 
mein und bege kain gäch an mir, wann ich dir mein tachter zu 
ainem gemachl mit guetem willen von herczen wol gan, und wil 
gern getawft werden von dir, wann ich glaub und erkenn das dein 
got vil gewaltiger ist dann mein got Magmet: ich wil auch nicht mer 
glaubeil an in haben, wann ich all mein tag kain solh zaichen von 
jm han gesehen, davon, lieber sweher Oswalt, zeuch mir ab das 
haiden claid unnd tawff mich und lass mich hinfur deinen diener 
sein. 5 sannd Oswalt zach ab dem haiden sein gewant und tawfft sei- 
nen sweher in dem namen der heiligen drivaltigkait und sprach du 
hast gehaissen vor der mächtig künig Aaron, aber hinfur pistu ge- 
haissen Zenturus, ein mächtiger cristen kunig über meine kunig- 

reich.' er tawfft dornach erst dy. vir junckfrawn und darnach all 
sein dinstman und tauft sy untz an den dritten tag, das er kainer 
rue pflag. und an dem dritten tag spat wora dannoch hunndert 
ungetawft: dy vorchten in wurd dj tawff zespat und Sprüngen mit 
einander in den prunn und namen das wasser in den mund und 
sprachen all aus ainem mund 'her Jesu Christe, sej dir gedanckt und 
sey lob und ere gesagt deiner rain trawten mueter, wann wir haben 
den tod überwunden:' unnd wonten sy solten hinfur nit mer leip- 
lich sterben, aber sand Oswalt sprach zw in allen c got hat aller ding 
gwalt: jr sult aber wissen das jr noch all sterbet in dem jar." da 
erschracken sy, wann sy heten grosse sorg auf den tod, das sy dan- 
noch mer solten leyden, und sprachen all c milter kunig, seind wir 
alspalld noch mer müssen sterben, wir mochten die weyl vertzagen. 
dorumb, milter kunig Oswalt, bitte an unser stat den ewigen got 
und sein liebe trawtte muter das wir yetzo all wider sterben, das wir 
durch das sterben das ewig reich erwerben, wann dornach stet un- 
ser begird , wann wir dieselb freud haben gesehen do wir worn in 
der helle grünt : da hat auch Magmet die grosse pein und martter 
ewigelich, den all haiden anpettent für den woren got; er ist aber 
ein rechtter trugner. und Jhesu, den wir nicht haben erkant, der 
siezt neben seinem vatter und hat ewig frewd. davon, milter kunig, 
als wir durch dich dj frewd haben erlangt, bitt in das er zu stund 
dy sei von dem leib well schayden.' da sand Oswalt sach jr grosse 
gierd, do tet er sein gepet zu dem allmächtigen got das er mit sei- 
nen gnaden dy getawften haidn senftleich liess anderwaid sterbenn. 
das geschach zuhannd das sy all nyder sygen und jr sei senfllich von 
in ging, und dy engl fürten sy all in das ewig himlreich, und jr 
leichnam wurden an der selben stat zu aschen und zu staub, und 
der milld sand Oswalt hies dj stat mit ainer mawr umbfahen und 
hies ain kirchen da pawn, und der ainsidl der vor langer zeit da ge- 
wollt het der was des fro. dornach hiess sand Oswolt den harnasch 
und ir clained an dy calein tragen und fürt es mit jm gen Engllant. 
und der rab hueb sich vor hin und tet es den seinen allen kund, dy 
machten sich da kostlich auf und zugen gen jrm herren ; der (was) 
auch ein michels here. des wundert sein sweher gar ser und dy 
rain kunigin Parg was von herezen fro. also ward der mild kunig 
von den sein wirdigelich empfangen und het da ein gar kostliche 
Wirtschaft ; zwelf tag heten reich und arm wes ir hertz begert. da 
nu dj Wirtschaft het ein ent und yeder herr und kunig zoch liaim in 

sein laut, der milt kunig saunt aus in fromde lannt und hiess sagen 
armen lewten das sy zu jm kämen , er, wolt sy begaben, der kam 
als vil. under den kam auch unser lieber herre Jesus Cristus in der 
gestalt ains pilgreims und wolt sand Oswalt versuchen ob er jm wolt 
laisten was er jm het versprochen auf dem wilden mere. da sy nw 
zusam worn komen, da was ir zwelf tausent. an der zwelften schar 
gie er von dann; aber er kert sich pald wider umb und da er den 
muten künig vant und wolt in erst recht versuchen und pat in umb 
ein gab. sand Oswolt sprach c rainer pilgrein, das sol sein:' und 
rüeft dem kamrer, das er jm gab ein gab. da sprach der kamrer 
und sein diener c herr, glaubt uns in der warhait, der pilgrein hat 
heut zusam getragen, es solt in helffen ein jar. er ist so geittig, er 
hat hewt zwelf allmuesen empfangen 1 da sprach der pilgreim 'mil- 
ter künig, das ist war. ich han aber dort an der herwerg lassen ze- 
hen kind:' und gie von dann da er arm lewt vand und gab den das 
almusen gar und ging hinwider versuchen den hern. da was er ze 
tisch gesessen mit sein hellden und fursten. der pilgrein stund für den 
tisch da sannd Oswalt an sas und dy fintschüssl (l. schintvessel) 
tryben in hin und her und sticssen in vonn aim zum andern, sannd 
Oswalt ersach das und stund auf von dem tisch und fürt den pil- 
greim bej der hant zu dem ofen und sprach 'saliger brueder, sitz da 
her und hais dir essen und trincken geben, was dein hercz begert.' 
dem pilgrein nyemant gab essen noch trincken. nu sach er vor dem 
hern sten ein guidein köpf und sprach 'Oswalt, gib mir durch got 
den guidein köpf: den wil ich geben zu ainem alltar, das man dorin 
wandl das lebentig prot. 3 er stund palt auf und trug jm den köpf 
selber hin. der pilgreim peitt nicht lang, er pat umb das tischtuch, 
das was mit silber und mit gold beslagen, und sprach 'das wil ich 
mit mir gen Rom tragen sand Petter zu ainem altertuch. 5 das gab 
er auch, da der milt künig aus seiner hant (das gab) , das tet den 
kamrern und schiltpuebn gar zorn und wolten den pilgrein mit sie- 
gen haben ausgetriben. das ersach der mild kunig und sprang pald 
auf von dem tisch und slueg ain zu den orn, den andern sties er, 
dem dritten auch also, dem vierden nam er bej dem har, und sprach 
c jr vaigen puebn, wie treibt ir so gross unfueg? was weit ir wes mich 
der pilgreim pitt? ich han das gehaissen auf dem wilden mer, wes 
man mich bitt durch gottes ere, das versag ich niemant.' damit sas 
er wider zu tisch zu seinen hern. da hub sich der pilgreim von dem 
ofen und stund für den (l. des) muten hern tisch und pat durch dj 

ere gotes das er jm auf gab zepter und dy krön und jm undertenig 
machtt sein künigreich. das tet er willigclich und gern, der pil- 
grein sprach 'was solten mir solh weytte künigreich, ich hiet dann 
dartzu ein tugentreiche raine keusche frawen ? der beger ich auch 
vonn dir zu haben durch die ere gotes.' sannd Oswolt ab der red 
erschrack und sach dy frawen trawrigclich an und spräche 'pilgrein, 
dj frawn versage ich dir nicht, raöcht es nur jr will gesein. 1 er 
sprach 'frau, ich wil dich dem pilgrein geben durch den willenn un- 
sers hern und seiner trawten mueter.' sy sprach 'lieber herr, was 
gotz will ist das sol alczeit geschehen. 1 der herr stund auf unnd gab 
jm sein raine frawen an sein hannt und empfalch jms auf sein trew 
und sprach 'rainer pillgreym, ich bitt dich umb dein gewant; das 
wil ich anlegen und wil wallen in frömde lannd und wil willigclich 
arm sein bis an mein end:' und nam da frolich Urlaub von der rai- 
nen kunigynn und von den sein allenn. .das was ein grosses laid, 
aber kainer torst es rechen, wann sy es an jm wol sahen das er es 
alles durch dy ere gotes gernn tete. damit er pald über den hof zu 
dem tor aus gye. der pilgreim rüeft jm herwider: da kert er sich 
widerumb und gie zw dem pilgreim und sprach zu jm 'rainer pil- 
greim, wes begerstu noch von mir durch dy ere gotes? das wil dir 
laysten bey meinem leben.' der pillgreim sprach 'westu aber nicht 
gern wer ich wer? 1 der herr sprach 'hiet ich dy gnad von got, so 
wolt ich es gern wissen.' der pilgreim sprach 'ich bin der war gotes 
sun Jesus Christus , dem dw dein gelüb hast getan auf dem wilden 
mer: das hastu nw mit ern volbracht. da von nym wider was du 
mir hetest gegeben, zepter pürg lannd und dein krön, und dw und 
dein rainew fraw beleibt hinfur keusch und rain: das ist mein wil 
und mein *pot: wann jr noch nur zway jar sult leben, darnach 
enpfacht ir den höchsten Ion von meins himlischen vater reich, das 
ist dy krön aller rainen junkfrawn.' alspald dy red geschach, da 
verswant der pilgrein von ir aller äugen, des erschraken da dy kam- 
rer und dy andern all gar sere , das sy got selber solh unere heten 
ertzaiget mit Worten und auch mit posen gedancken, und empfien- 
gen auch all peicht und puess darüber, und hinfur was pilgreim und 
arm leut kam an den hof, dem ward nach dem pesten gepflegen. 
das macht der edel pilgreim Jhesus Cristus , der dy seinen wol ver- 
sorgen kan , dy jr hofnung und gedingen seczent zu jm und seiner 
gruntlosen parmherczigkait. also lebt der müt kunig sand Oswalt 
und dy rain kunigin ains raynen keuschen leben und lagen doch 

leiplich bey einander, und wann sy dy leiplichen gelüst berürten, so 
sprangen sy in ein poting wasser kaltes , das stuend stätz bey jrm 
pett. und der mild kunig gab seinem sweher Zenturio den weltli- 
chen gwalt auf, zu richten über all seine lannd ; dem worn sy da 
gehorsam, und da dy zwaj jar schier vergingen, da bekanten sy dem 
$ riester jr schuld : der speyst sy do mit dem worn leichnam Cristi. 
und dornach verschieden sy baide mit einander, jr baider sele wurden 
von dem engel gefürt zu dem himlreich, und wurden da wirdiclich 
bestätt zu der erden, als in baiden zugehört nach kunigclicher wirdig- 
kait. auch siechtt man das zaichen noch in Enngllannd, wann da der 
heylig sand Oswalt ward erhabenn, das (l. da) was sein rechte hannt 
dannoch unverwest und reckt sy sam er geberin well durch dy ere 
gotes. und das wir gotes huld also erwerbenn an unsern lesten zey- 
ten, des helf uns der vater und der sun und der heilig geist. 
sprecht amen. 

Sannd Oswalt und sein gemachl stürben nach Cristi geburd 
süben hundert und sechss jar. zu der zeit was babst zu Rom Con- 
stontinus der erst des namen und Tyberius was kayser zw Rom und 
sass zu Constontinopel, wann das kaysertumb dannoch in Kriechen 
was. zu der zeit ward erhebt der (so) heilig sannd Pcternell. in dem 
grab vannd man ein mermleine tafl, da het sand Petter mit seiner 
hannd angeschrieen mit gülden puchstaben 'Petronella dulcissima 
filia mea/ da nw Constontinus der babst gestarb , und Tyberianus 
der ward erslagen von Justiniano und auch nach jm regierund nur 
sechss jar und ward auch erslagen von Philippo, den er het vertri- 
ben, in der innsell die da was genant Cressamia, und zw der zeyt 
was-babst ze Rom Gregorius der ander des namen, da kamen zwen 
kiinig aus Enngellannt, genant Cohereth und Opha, gein Rom und 
wurden da zwen münich und dinten got unntz an jr ent. das ma- 
chat der mild sand Oswalt, der ir lehenherr was gewesen; dem wol- 
ten sy auch volgenn hye in der zeyt in gotes namen. amen. 

aus der Handschrift MS. Germ. Oct. 288 der königlichen biblio- 
thek in Berlin, papier, aus dem Ihn Jahrhunderte, ehemals ex libris 
Aloys : com : de la Rosee. voraus geht die legende vom s. Alexius, 
ebenfalls in prosa, Hie heben sich an dy legent von sannd Allexius 
unnd sannd Oswollt etc. 

H, 



